Diari Oficial de la Generalitat Valenciana


Sumari del DOGV 6325, del 04-08-2010 (2010/8943)

Suspensió parcial de l'atorgament de llicències al nucli històric.
------------------------------------------------------------------

### Dades del document

Número de DOGV
:   6325

Data del DOGV
:   04-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8943


Data del document
:   02-08-2010

Organisme emissor
:   Ajuntament d'Utiel

Tipus de document
:   Anunci

Descriptors 

:   * Utiel
    * administració local
    * pla d'urbanisme

Suspensió parcial de l'atorgament de llicències al nucli històric. [2010/8943]  
L'Ajuntament d'Utiel, en la sessió plenària del dia 29 de juliol de 2010, va adoptar, entre altres, l'acord de suspensió de llicències per període d'un any, segons determina l'article 101 de la Llei 30/2005, de 30 de desembre, Urbanística Valenciana, el qual té el següent tenor:  
«Atés que amb data 8 de juny de 2010, aquest Ajuntament va decidir l'estudi del pla especial i del Catàleg de béns i espais protegits, amb tots els documents per a la seua aprovació definitiva del nucli històric tradicional d'Utiel.  
Atés que, amb data 15 de juny del 2010, Secretaria va emetre un informe sobre la possibilitat de procedir a la suspensió de l'atorgament de llicències, durant el procés de redacció del pla especial i fins a la seua aprovació definitiva, del Pla Especial Nucli Històric Tradicional d'Utiel i el procediment per a portar-la a cap.  
Atés que amb data 15 de juny del 2010 els Serveis Tècnics van emetre un informe en relació amb la conveniència de suspensió potestativa de l'atorgament de llicències i que l'informe aconsellava la suspensió de l'atorgament de llicències en l'àrea afectada pel pla especial.  
Atés que l'expedient va ser estudiat i valorat per la Comissió d'Urbanisme de data 22 de juny, la qual va decidir deixar-lo sobre la mesa per a estudiar-lo en profunditat.  
Atés que s'ha procedit a revisar l'expedient.   
Atés que, sotmesa la proposta relativa a la suspensió de llicències del nucli històric a votació de la Comissió d'Urbanisme de data 22 de juliol de 2010, aquesta va ser aprovada per tres vots a favor (Maria Yuste Pons (Partit Popular), José Andrés Medina (Utiel Segle XXI), Ramón Ezpeleta (Partit Popular)), i dos vots en contra (Francisco Argudo (PSOE) i Esperanza Ruiz Valle (portaveu del Grup Socialista)).   
Realitzada la tramitació legalment establida i vist l'informe de Secretaria de data 15 de juny del 2010, es proposa al Ple l'adopció del següent  
Acord  
Primer  
Aprovar la suspensió parcial de l'atorgament de llicències a l'àrea compresa en el Pla Especial Nucli Històric Tradicional d'Utiel, des de la publicació en el Diari Oficial de la Comunitat Valenciana de l'acord de suspensió de llicències.  
Segon  
La suspensió de llicències es durà a terme de manera parcial. És a dir: no afectarà totes les llicències enumerades en l'article 191 de la Llei Urbanística Valenciana, sinó únicament aquelles que recull l'informe de l'arquitecta municipal Cristina Moreno Cárcel de data 15 de juny del 2010, que es transcriu a continuació:  
"Primer. En aquest Ajuntament s'ha licitat i adjudicat l'elaboració i redacció del Pla Especial del Nucli Històric Tradicional d'Utiel i el Catàleg de béns i espais protegits (PE-NHT d'ara en avant), per exigència tant del Pla General d'Ordenació Urbana d'Utiel, com per la Llei Urbanística Valenciana (LUV) i el Reglament d'Ordenació i Gestió Territorial i Urbanística, així com per l'actual legislació de patrimoni cultural valencià.  
Segon. La conveniència de dur a terme el procés d'elaboració i redacció de l'instrument de planejament esmentat justifica que pertoque suspendre de forma parcial l'atorgament de determinades llicències (que s'enumeren en el punt quart), a l'àmbit espacial que s'indica en el punt tercer, per les raons següents:  
- L'objecte del PE-NHT és establir les mesures per a la millor conservació d'immobles d'interés cultural o arquitectònic, regular la composició i detall de les construccions i espais lliures, establir mesures o normes d'ús que fomenten la millor conservació dels elements protegits (i rehabilitació o millora), catalogar i classificar els immobles i espais segons la legislació de patrimoni cultural, i ordenar i preservar l'estructura i trama urbana històrica i de la parcel·lació.   
Ja que aquest és l'objecte del PE-NHT, la suspensió parcial de llicències evitarà que se sol·liciten i tramiten llicències que desvirtuen i fins i tot facen desaparéixer les característiques urbanes del NHT així com de les edificacions i elements constructius tradicionals, a causa de l'ambigüitat i brevetat actual del Pla General d'Utiel respecte de la normativa que regula els aspectes de protecció valoració del patrimoni històric.  
Tercer. L'àmbit territorial a què hauria d'afectar la suspensió de l'atorgament de llicències està delimitat tant per l'actual nucli antic d'Utiel, com per l'ampliació que se'n dedueix després del preestudi de la nova possible delimitació d'acord amb la legislació vigent de patrimoni cultural valencià, així com els entorns dels BIC, els jaciments arqueològics i els edificis d'interés historicoartístics catalogats o de possible catalogació. Açò és:  
- Actual perímetre: reflectit en el plànol número 8, Règim i gestió del sòl urbà i urbanitzable de la ciutat d'Utiel, el qual comprén el carrer Camino, carrer Antonio Maura, carrer Nicolás Ruíz, carrer Reyes Católicos, plaça Puerta de las Eras, carrer Cesáreo Marco Yagüe, plaça Puerta del Sol i carrer Canónigo Muñoz. És el que coincideix sensiblement amb el recinte murallat i que inclou les edificacions que recolzen en la muralla.  
- Zona preestudiada de possible ampliació de la delimitació. S'assenyala que la zona assenyalada de possible ampliació ha sigut proposada pels tècnics de l'equip redactor del Pla Especial del Nucli Històric d'Utiel i que inclou les parcel·les i edificacions a una banda i a l'altra de les vies esmentades que circumden l'actual nucli històric, tant per la importància que tenen en la definició de la trama, com per la pròpia importància històrica de molts d'aquests edificis.  
- BICs:  
· BIC de l'església de la Mare de Déu de l'Assumpció  
· BIC de la muralla  
- Jaciments arqueològics  
· C/ Real 15 i C/ Traición, s/n (s. XII-XIV)  
· C/ Camino  
· C/ Sta. María 1 (cellers subterranis) (s. XIX-XX)  
· C/ Álamos 15-17 (s. IVX-XV i XIX-XX)  
· Castell d'Utiel medieval (s. XIII-XIV)  
· Galeries/coves/cellers en superfície o subterrànies del nucli antic d'Utiel  
· Hospital de pelegrins  
· Muralla d'Utiel medieval (s. XII-XIII)  
· Plaça de la Iglesia, 6  
- Edificis catalogats o de possible catalogació:  
· Els de l'actual Catàleg d'edificis d'interés historicoartístic del Pla General d'Utiel.   
· Casa consistorial  
· Convent de Sant Francesc / Escoles Pies  
· Temple i convent de la Mercé / col·legi Sta. Anna  
C/ Almazar 7 (Almazar / Museu de la Mel i la Cera)  
· C/ S. Fernando, 17 (teatre Rambal)  
· C/ Puerta Nueva, núm. 11A (Oficina de Turisme / antics cellers-coves).  
· C/ Puerta Nueva, núm. 7 (antics cellers-coves)  
· C/ Puerta Nueva, núm. 5  
· C/ Puerta Nueva, núm. 3 (Oficina de la Joventut / Antena Local Cambra de Comerç)  
· C/ Adarve, 15 (enderrocat)  
· C/ Cesárea Marco Yagüe, 12 (Societat Cesáreo Marco Yagüe)   
· C/ Antonio Maura, 1, 5 y 6-8  
· C/ Camino 7, 9, 35-37 y 43  
· C/ Cavera, 3 y 41-43 (nau)  
· C/ Esparto, 2 (antiga hostatgeria)  
· C/ García Berlanga, 5 i 6  
· C/ Real, 24 i 54  
· C/ Reyes Católicos, 46  
· C/ Reyes Católicos, 57-59 (residència Reyes Católicos)  
· C/ Sta. María, 33, 35, 39, 43 y 47  
· C/ Santísima Trinidad, 20-22 (antiga casa teler)  
· C/ Armas, 58: Oficina d'Atenció a l'Immigrant (antiga casa teler).  
· C/ Armas, 3A (casa Argente)  
· Plaça Miguel Ballesteros, 4  
· Carreró del Turrón, 2  
· C/ Camino, 3 (casa Pasiego)  
· C/ Beato Gálvez, 3 (casa Sola)  
· C/ Sta. María, 17 (salón Pérez)  
· C/ Calasanz, 1 i C/ García Berlanga, 40  
· C/ Nicolás Ruíz, 17  
Quart. Dins de l'àmbit territorial delimitat en l'apartat tercer precedent, es procedirà a la suspensió parcial de llicències d'acord amb les prescripcions següents:  
A) llicències que s'han de suspendre:   
Quedarà suspesa la tramitació i atorgament dels següents tipus de llicències:  
1. Llicències de derrocament, llevat que es declare la ruïna imminent; a aquest efecte caldrà tramitar el corresponent expedient de ruïna, així com obtindre les autoritzacions preceptives de la Conselleria (Direcció General de Patrimoni).  
2. Llicències d'edificació, ja siguen majors o menors, de nova planta, de reforma, de rehabilitació i d'ampliació que afecten:  
· Elements estructurals (encara que siga parcialment).  
· Façana i elements.  
· Cobertes i elements.  
· Qualsevol altre element constructiu substancial o estructural.  
(És a dir, no s'aplicarà quan únicament modifiquen la distribució interior dels edificis, o es tracte de treballs de condicionament i acabats que no afecten els elements estructurals i constructius esmentats)   
3. Llicències d'intervenció en edificis catalogats, en tràmit de catalogació o els inclosos en el punt tercer 'de possible catalogació', que s'indiquen en els punts 1 i 2 d'aquest apartat.   
B) Llicències de possible concessió:  
1. Aquelles obres imprescindibles per a mantindre els terrenys, construccions i edificis en condicions de seguretat, salubritat, ornamentació pública i decor.  
2. Aquelles obres imprescindibles per a eliminar els riscos i dotar de condicions de seguretat de les edificacions en estat de greu deteriorament o en ruïna.  
3. Llicències d'ocupació.  
4. Llicències de canvi d'ús.  
5. Comunicacions ambientals, llic. ambientals, llic. ambientals integrades.  
6. Llicències de parcel·lació.  
7. Llicències de tancament.  
8. Obres d'urbanització. No obstant quan es tracta d'obres i instal·lacions que afecten el subsòl, hauran d'obtindre's les preceptives autoritzacions de Conselleria.  
9. Obres municipals d'edificació.  
Cinqué. Altres consideracions. Per a obtindre una informació més detallada sobre l'elaboració i redacció del Pla Especial del Nucli Històric d'Utiel i el Catàleg de béns i espais protegits, es remet al plec de prescripcions tècniques particulars redactat per a la seua licitació".   
Tercer  
Publicar l'acord de suspensió de l'atorgament de llicències en el Diari Oficial de la Comunitat Valenciana.   
Quart  
Trameteu l'expedient, perquè se'n prenga coneixement i als efectes oportuns, a la Conselleria de Cultura i Esport».  
Utiel, 2 d'agost de 2010.- L'alcalde: José Luis Ramírez Ortiz.